Document ID: 31989D0170

*****
πΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Φεβρουαρίου 1989
για τροποποίηση της απόφασης 89/3/ΕΟΚ, όσον αφορά τα μέτρα υγειονομικής προστασίας, όσον αφορά τις εισαγωγές ορισμένων νωπών κρεάτων που προέρχονται από τα κράτη του Espirito Santo και Sao Paulo
(89/170/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου και χοιρείου είδους και νωπών κρεάτων προέλευσης τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως το άρθρο 16,
Εκτιμώντας:
ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από την Βραζιλία καθορίζονται στην απόφαση 86/195/ΕΟΚ της Επιτροπής (3), όπως τροποποιήθηκε από την απόφαση 87/455/ΕΟΚ (4), με ειδική αναφορά στην κατάσταση που επικρατούσε όσον αφορά τον αφθώδη πυρετό που υπήρχε στη Βραζιλία·
ότι η κατάσταση αυτή οδήγησε στη θέσπιση από την απόφαση 89/3/ΕΟΚ της Επιτροπής (5), όπως τροποποιήθηκε τελευταία από την απόφαση 89/154/ΕΟΚ (6), υγειονομικών μέτρων προστασίας, όσον αφορά τις εισαγωγές ορισμένων νωπών κρεάτων προελεύσεως Βραζιλίας που εφαρμόζονται από την 1η Μαρτίου 1989·
ότι ο τελευταίος επιτόπιος κοινοτικός έλεγχος επέτρεψε να διαπιστωθεί η θετική εξέλιξη της κατάστασης στα κράτη του Espirito Santo και του Sao Paulo·
ότι πρέπει να τροποποιηθεί η απόφαση 89/3/ΕΟΚ ώστε να επιτραπεί στα κράτη μέλη η επανάληψη εισαγωγών κρεάτων βοοειδών που προέρχονται από τα κράτη του Espirito Santo και του Sao Paulo·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 της απόφασης 89/3/ΕΟΚ, η αναφορά στα κράτη του Espirito Santo και του Sao Paulo διαγράφεται.
Άρθρο 2
Η παρούσα απόφαση απευθύνεται στα κράτη μέλη.

Labels: 17
0
3
6
18